Kakinada
Kakinada (telug. కాకినాడ  = Kākināḍa) – miestas Indijoje, Andhra Pradeše, Bengalijos įlankos pakrantėje, prie Godavari upės žiočių. Žemės ūkio produkcijos perdirbimas ir eksportas. Yra jūrų uostas (išvežami ryžiai, kukurūzai, kokosai, trąšos, žuvis, krevetės, boksitas ir kt.), geležinkelio stotis. Svarbus pramonės centras. Chemijos (trąšų), maisto (cukraus, aliejaus, malimo), elektronikos, naftos perdirbimo pramonė. Veikia universitetas. Yra keletas šventyklų, parkų.